b"\n_START_ARTICLE_\nBedoll\n_START_SECTION_\nParticularitats\n_START_PARAGRAPH_\n\xc3\x89s originari de l'hemisferi nord amb moltes esp\xc3\xa8cies de zones fredes. Al sud de Groenl\xc3\xa0ndia i Isl\xc3\xa0ndia \xc3\xa9s pr\xc3\xa0cticament l'\xc3\xbanic arbre silvestre que fa bosc actualment. Es troba tamb\xc3\xa9 a la taig\xc3\xa0 i a l'alta muntanya dels territoris catalanoparlants prop del l\xc3\xadmit altitudinal del bosc. L'esp\xc3\xa8cie Betula celtiberica (bedoll celtib\xc3\xa8ric) \xc3\xa9s pr\xc3\xb2pia de la meseta castellana._NEWLINE_S\xc3\xb3n arbres generalment de mida mitjana o arbusts. Les fulles s\xc3\xb3n simples, i generalment tenen l\xc3\xb2buls i estan dentades. El fruit \xc3\xa9s una s\xc3\xa0mara.\n_START_SECTION_\nEl bedoll a la cultura\n_START_PARAGRAPH_\nEl bedoll \xc3\xa9s un arbre sagrat per a moltes cultures del nord, com la siberiana, on pot actuar com a axis mundi. Entre els celtes s'associa a l'infram\xc3\xb3n i t\xc3\xa9 el mateix car\xc3\xa0cter simb\xc3\xb2lic i funerari que el xiprer al cristianisme."